Numărul de atacuri cibernetice a crescut la nivel mondial de la începutul războiului din Ucraina. În România se înregistrează zilnic atacuri, potrivit datelor oferite de Directoratul Național de Securitate Cibernetică (DNSC).
Valul de atacuri cibernetice orchestrate de grupări de hackeri ruși va continua în perioada următoare, care include campania electrorală și alegerile europarlamentare, a explicat Dan Cîmpeanu, director DNSC.
Printre țintele cele mai frecvente se numără cele din sectorul bancar, cel energetic, dar și instituțiile statului și aeroporturile din România.
"De exemplu, pentru un aeroport înseamnă că site-ul de web al acestuia nu este funcțional sau este foarte greu accesibil. Nu a fost nicio infrastructură care să pună în funcțiune securitatea vieții. Alt exemplu, pompe de apă din România au fost oprite în 2023 de hackeri. Tehnic vorbind, orice dispozitiv conectat la internet, dacă nu e bine întreținut, poate fi ținta unui astfel de atac.Cu siguranță, atacuri sistematice și destul de intense asupra conturilor de social media pentru multiple categorii profesionale sau sociale s-au intensificat", a explicat Dan Cîmpean, șeful Directoratului Național de Securitate Cibernetică, citat de Digi24.
Mai multe grupuri de hackeri sprijiniți de Rusia, China și Iran au avut ca țintă în ultimii ani și politicieni și oficiali români care critică regimurile totalitare din aceste țări și care au o atitudine pro-NATO și UE.